Diari Oficial de la Generalitat Valenciana


Sumari del DOGV 9044, del 18-03-2021 (2021/2849)

ORDRE 2/2021, de 16 de març, de la Conselleria de Política Territorial, Obres Públiques i Mobilitat, per la qual es desenvolupa el Decret 177/2020, de 30 d'octubre, del Consell, pel qual s'aprova el Reglament orgànic i funcional de la Conselleria de Política Territorial, Obres Públiques i Mobilitat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2021/03/16/2**

### Versions

 25/05/2023 - Actualitat  07/04/2023 - 24/05/2023  02/02/2022 - 24/05/2023  Text inicial: 19/03/2021 - 01/02/2022 

### Dades del document

Número de DOGV
:   9044

Data del DOGV
:   18-03-2021

Secció del DOGV
:   I. DISPOSICIONS GENERALS

Número del document
:   2021/2849


Data del document
:   16-03-2021

Organisme emissor
:   Conselleria de Política Territorial, Obres Públiques i Mobilitat

Tipus de document
:   Ordre

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat
    * legislació
    * administració regional
    * reglament intern
    * organització administrativa

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

**Versió vigent: 25.05.2023 –**

**Ordre 2/2021, de 16 de març, de la Conselleria de Política Territorial, Obres Públiques i Mobilitat, per la qual es desenvolupa el Decret 177/2020, de 30 d'octubre, del Consell, pel  qual s'aprova el Reglament orgànic i funcional de la Conselleria de Política Territorial, Obres Públiques i Mobilitat**

 

[**(DOGV núm. 9044 de 18.03.2021)**](https://dogv.gva.es/datos/2021/03/18/pdf/2021_2849.pdf)

 

 

PREÀMBUL

 

El Decret 5/2019, de 16 de juny, del president de la Generalitat, determina les conselleries en què s’organitza la Generalitat, entre les quals hi ha la Conselleria de Política Territorial, Obres Públiques i Mobilitat, amb competències en matèria de vertebració del territori, paisatge, transports, ports, aeroports i obres públiques. Mitjançant el Decret 7/2019 de 20 de juny, del president de la Generalitat s’estableix que la Conselleria de Política Territorial, Obres Públiques i Mobilitat disposarà, com a òrgans superiors, de la Secretaria Autonòmica de Política Territorial, Urbanisme i Paisatge i de la Secretaria Autonòmica d’Obres Públiques, Transports i Mobilitat Sostenible.

Per part seua, el Decret 105/2019, de 5 de juliol, del Consell, modificat pel Decret 184/2020, de 13 de novembre, del Consell, estableix l’estructura orgànica bàsica de la Presidència i de les Conselleries de la Generalitat, amb l’objectiu primordial d’atendre amb eficàcia les competències que s’han atribuït a cadascun dels departaments esmentats.

Finalment mitjançant el Decret 177/2020, de 30 d’octubre, del Consell, s’ha aprovat el Reglament orgànic i funcional de la Conselleria de Política Territorial, Obres Públiques i Mobilitat, a fi d’adequar la seua estructura directiva al nou marc normatiu i règim competencial, i de determinar les funcions que s’atribueixen als òrgans superiors i centres directius que el componen.

L’article 135.2 del Decret 105/2019 disposa que amb posterioritat a l’aprovació del Reglament orgànic i funcional, el nivell administratiu es desenvoluparà mitjançant ordre d’aquesta Conselleria.

Per tot això, en virtut del que s’estableix en la disposició final primera del Decret 177/2020, de 30 d’octubre, del Consell, pel qual s’aprova el Reglament orgànic i funcional de la Conselleria de Política Territorial, Obres Públiques i Mobilitat; de conformitat amb el que s’estableix en els articles 28.e i 65 de la Llei 5/1983, de 30 de desembre, del Consell; previ informe favorable de les conselleries competents en matèria d’hisenda i de funció pública,

 

 

ORDENE

 

TÍTOL I  
 Estructura i funcions dels serveis centrals de la Conselleria

 

CAPÍTOL I  
 Unitats que depenen directament de la persona titular de la Conselleria

 

**Article 1. Gabinet de la persona titular de la Conselleria**

El gabinet de la persona titular de la Conselleria és la unitat de suport, assessorament i assistència immediata a aquesta, de qui depén directament, i desenvolupa les funcions assenyalades en l’article 6 del Decret 177/2020, de 30 d’octubre, pel qual s’aprova el Reglament orgànic i funcional de la Conselleria de Política Territorial, Obres Publiques i Mobilitat.

 

 

CAPÍTOL II  
 Unitats que depenen de les secretaries autonòmiques

 

Secció primera. Secretaria Autonòmica de Política Territorial, Urbanisme i Paisatge

 

**Article 2. Direcció General de Política Territorial i Paisatge******[1]****

De la Direcció General de Política Territorial i Paisatge depenen les següents unitats administratives de nivell superior:

1. Subdirecció General d’Ordenació del Territori.

2. Subdirecció General d’Infraestructura Verda, Paisatge i Gestió Territorial.

 

**Article 3. Subdirecció General d’Ordenació del Territori******[2]****

1. La Subdirecció General d’Ordenació del Territori és la unitat administrativa a la qual correspon impulsar i elaborar els instruments autonòmics de planificació territorial i paisatge, així com les estratègies relacionades amb la infraestructura verda, coordinar i supervisar les actuacions rellevants en aquesta matèria, aplicar, actualitzar, modificar i revisar l’Estratègia Territorial de la Comunitat Valenciana, impulsar i coordinar els projectes d’inversions estratègiques sostenibles, coordinar administrativament les relacions amb l’Institut Cartogràfic Valencià, així com planificar, coordinar i supervisar l’activitat del Servei de Planificació Territorial que es troba sota la seua dependència.

2. Al Servei de Planificació Territorial correspon l’exercici de les funcions següents

a) Elaborar i interpretar els plans d’ordenació del territori.

b) Definir objectius, propostes i criteris en matèria de planificació territorial.

c) Fomentar la participació pública i la coordinació amb altres administracions públiques en matèria de planificació territorial.

d) Aplicar, actualitzar, modificar i revisar l’Estratègia Territorial de la Comunitat Valenciana.

e) Elaborar les cartografies territorials.

f) Impulsar i coordinar els projectes d’inversions estratègiques sostenibles.

g) Aquelles altres que se li encomanen en matèries de la seua competència sempre que no siguen expressament atribuïdes a altres serveis.

 

**Article 3 bis. Subdirecció General d’Infraestructura Verda, Paisatge i Gestió Territorial******[3]****

1. La Subdirecció General d’Infraestructura Verda, Paisatge i Gestió Territorial és la unitat administrativa a la qual correspon coordinar i supervisar totes les actuacions en matèria d’infraestructura verda i paisatge, així com planificar, dirigir, coordinar i supervisar l’activitat dels serveis sota la seua dependència que s’indiquen a continuació:

a) Servei d’Infraestructura Verda i Paisatge

b) Servei de Gestió Territorial

2. Al Servei d’Infraestructura Verda i Paisatge correspon l’exercici de les funcions següents:

a) Elaborar, supervisar, gestionar i tramitar els instruments previstos en la normativa de protecció del paisatge.

b) Fomentar la participació pública i la coordinació amb altres administracions públiques en matèria d’infraestructura verda i paisatge.

c) Cooperar amb els ajuntaments en l’elaboració, tramitació i aplicació dels instruments de paisatge.

d) Planificar i impulsar actuacions singulars de protecció, ordenació i gestió del paisatge.

e) Coordinar la infraestructura verda en plans, programes i projectes.

f) Difondre i sensibilitzar en matèria de paisatge.

g) Aquelles altres que se li encomanen en matèries de la seua competència sempre que no siguen expressament atribuïdes a altres serveis.

3. Al Servei de Gestió Territorial correspon l’exercici de les funcions següents:

a) Gestionar els plans d’ordenació del territori incloent el de riscos naturals i induïts.

b) Elaborar indicadors i propostes per al seguiment de les polítiques sectorials que tinguen una projecció sobre el territori.

c) Difondre, formar i sensibilitzar la societat valenciana en matèria d’ordenació del territori.

d) Aquelles altres que se li encomanen en matèries de la seua competència sempre que no siguen expressament atribuïdes a altres serveis.

 

**Article 4. Direcció General d****’Urbanisme**

De la Direcció General d’Urbanisme depén, com a unitat administrativa de nivell superior, la Subdirecció General d’Urbanisme.

 

**Article 5. Subdirecció General d****’Urbanisme**

1. A la Subdirecció General d’Urbanisme li correspon assessorar i donar suport i assistència tècnica a la persona titular de la Direcció General d’Urbanisme, coordinar administrativament les relacions amb l’Agència de Protecció del Territori, així com planificar, dirigir, controlar, coordinar i supervisar l’activitat dels serveis sota la seua dependència que s’indiquen a continuació:

a) Servei d’Informació i  Anàlisi Urbanístic.

b) Servei d’Assessorament municipal i intervenció  Urbanística.

c) Servei de Coordinació i Col·laboració Urbanística.

2. Al Servei d’Informació i  Anàlisi Urbanístic, li correspon l’exercici de les següents funcions:

a) Assessorar i elaborar informes tècnics en matèries de la competència de la Direcció General i aquells que li siguen requerits per part dels òrgans i entitats de la Generalitat o per altres administracions públiques en matèries de la seua competència.

b) Coordinar, supervisar i controlar tècnicament les actuacions en matèria d’urbanisme.

c) Fomentar actuacions de planificació urbanística.

d) Mantenir i gestionar el Sistema d’Informació Urbanística, inclòs l’arxiu documental i cartogràfic de la Direcció General d’Urbanisme.

e) Gestionar el Registre d’Instruments de Planejament Urbanístic, en els termes establits en la legislació en matèria d’urbanisme i ordenació del territori, així com la seua difusió i divulgació.

f) Impulsar les ferramentes que fomenten l’agilització i transparència de la tramitació dels expedients urbanístics, impulsant la plataforma GUIA-T en el marc del Pla Agilitza Urbanisme i la imbricació de les Guies tècniques d’informes sectorials.

g) Aquelles altres funcions que se li encomanen en matèries de la seua competència sempre que no siguen expressament atribuïdes a uns altres serveis.

3. Al Servei d’Assessorament Municipal i Intervenció Urbanística li correspon l’exercici de les següents funcions:

a) Proposar la contestació, previs els informes tècnics o, inclús, dictamen de l òrgan urbanístic o territorial de la Generalitat que es considere oportú, a les consultes de caràcter no vinculant que, en qüestions de planificació o legislació urbanística, o la seua aplicació, es formulen a la Direcció General els ajuntaments o entitats del sector públic de la Comunitat Valenciana.

b) Assessorar i elaborar informes jurídics en matèries de la competència de la Direcció General, en especial el referits a expedients de responsabilitat patrimonial de l’administració urbanística i aquells que li siguen requerits des d’altres òrgans administratius.

c) Exercir les competències previstes en l’article 60 de la Llei 7/1985, de 2 d’abril, reguladora de les Bases del Règim Local.

d) Informar els recursos que es formulen contra els actes emesos en matèria de competència de la Direcció General.

e) Assessorar a l’Agència Valenciana de Protecció del Territori respecte a les qüestions que en matèria de disciplina urbanística necessite suport.

f) Elaborar informes i propostes de resolució respecte de recursos contra les Declaracions d’Interés Comunitari i resolucions de denegació d’aprovació d’instruments de planejament i caducitat de les DIC.

g) Tramitar el  procediment de revisió d’ofici d’actes dictats per la DG.

h) Elaborar els projectes normatius en matèria d’urbanisme.

i) Elaborar i publicar guies de procediments urbanístics no relacionats amb la plataforma GUIA-T.

j) Gestionar el Registre d’Entitats Col·laboradores Urbanístiques Valencianes.

k) Aquelles altres funcions que se li encomanen en matèries de la seua competència sempre que no siguen expressament atribuïdes a uns altres serveis.

4. Al Servei de Coordinació i Col·laboració Urbanística, li correspon l’exercici de les següents funcions:

a) Coordinar l’activitat que es desenvolupe en els serveis centrals i territorials d’urbanisme i d’aquests amb els serveis d’avaluació ambiental, cultural i de patrimoni i tots aquells relacionats amb la tramitació de planejament urbanístic amb l’objecte de fer efectius els objectius de transparència, agilització i reducció dels terminis de tramitació administrativa dels projectes de planejament urbanístic.

b) Difondre les activitats de la Direcció General sobre les matèries de la seua competència mitjançant la celebració de congressos, jornades, seminaris i webinars.

c) Donar suport als projectes urbanístics en matèria de desenvolupament de sòl impulsats pels departaments del Consell i el seu sector públic instrumental.

d) Mantindre els continguts relatius a les matèries competència de la Direcció General en la pàgina web de la Conselleria.

e) Aquelles altres funcions que se li encomanen en matèries de la seua competència sempre que no siguen expressament atribuïdes a uns altres serveis.

 

 

Secció Segona. Secretaria Autonòmica d’Obres Públiques, Transports i Mobilitat Sostenible

 

**Article 6. Direcció General d****’Obres P****úbliques, Transports i Mobilitat Sostenible**

De la Direcció General d’Obres Públiques, Transportes i Mobilitat Sostenible depenen les següents unitats administratives de nivell superior:

1. Subdirecció General de Mobilitat.

2. Subdirecció General de Transport.

 

**Article 7. Subdirecció General de Mobilitat**

1. A la Subdirecció General de Mobilitat, li correspon assessorar i donar suport i assistència tècnica a la persona titular de la Direcció General d’Obres Públiques, Transports i Mobilitat Sostenible i planificar, dirigir, controlar, coordinar i supervisar l’activitat dels serveis sota la seua dependència que s’indiquen a continuació:

a) Servei de Planificació.

b) Servei de Projectes i Obres.

c) Servei de Mobilitat Urbana.

d) Servei de Seguretat Viària.

e) Servei de Gestió i Suport Tècnic.

2. Al Servei de Planificació, li correspon l’exercici de les següents funcions:

a) Elaborar informes i propostes relatius a la planificació de les infraestructures públiques (carreteres, ferrocarril i vies no motoritzades) i de la infraestructura logística i intermodal de la Comunitat Valenciana, així com la programació necessària per a la formulació dels corresponents plans i el desenvolupament dels documents de planificació detallada que es requerisquen.

b) Elaborar, amb la col·laboració dels serveis de Mobilitat Urbana i de Transport Ferroviari i Logística, els estudis tècnics necessaris per a la caracterització de la demanda de transport i els patrons de mobilitat en els diferents àmbits territorials de la Comunitat Valenciana com a base de l’acció planificadora de les infraestructures del transport.

c) Elaborar els informes que siguen requerits reglamentàriament per altres òrgans administratius en relació amb la planificació de les infraestructures de la Comunitat Valenciana i informar sobre totes aquelles actuacions que en matèria d’infraestructures, logística i intermodalitat puguen emprendre altres Administracions amb repercussió en el territori de la Comunitat Valenciana.

d) Realitzar les accions necessàries per a concretar en programes de desenvolupament sectorial la planificació general de les infraestructures públiques a fi de facilitar la seua inclusió en els corresponents programes pressupostaris.

e) Aquelles altres funcions que se li encomanen en matèries de la seua competència sempre que no siguen expressament atribuïdes a uns altres serveis.

3. Al Servei de Projectes i Obres, li correspon l’exercici de les següents funcions:

a) Formular els projectes d’infraestructures públiques, així com de la resta de documents tècnics que resulten necessaris per al desenvolupament de les diverses actuacions, concertació amb altres Administracions i entitats per a la formulació de cadascun d’aquests i l’impuls, seguiment i proposta de resolució dels tràmits d’informació pública i l’informe institucional que siga procedent.

b) Si escau, i en col·laboració amb altres serveis, impulsar actuacions integrades o relacionades amb les desenvolupades en matèria de sòl.

c) Gestionar i executar les obres que expressament se li encomanen, el control de les mateixes en matèria mediambiental, de seguretat i salut, i de control de qualitat.

d) Aquelles altres funcions que se li encomanen en matèries de la seua competència sempre que no siguen expressament atribuïdes a uns altres serveis.

4. Al Servei de Mobilitat Urbana, li correspon l’exercici de les següents funcions:

a) Impulsar i coordinar els plans de mobilitat urbana sostenible i els programes d’inversió de la Generalitat en cooperació amb els municipis, així com haver de gestionar totes aquelles actuacions que s’orienten mitjançant línies de subvenció, convenis i altres instruments mitjançant els quals corresponga l’execució directa de les inversions als respectius municipis.

b) Coordinar el Fòrum de la Mobilitat de la Comunitat Valenciana.

c) Exercir les funcions que la llei atribuïsca a la Generalitat en els fòrums municipals i metropolitans de la mobilitat.

d) Exercir les funcions que la legislació de mobilitat urbanística o territorial li atribuïsca a la Generalitat en relació amb els estudis de mobilitat.

e) Elaborar estudis i propostes d’actuació en les travessies encaminades a suavitzar el trànsit, ateses les diferents maneres de transport i a la seua regeneració urbana.

f) Aquelles altres funcions que se li encomanen en matèries de la seua competència sempre que no siguen expressament atribuïdes a uns altres serveis.

5. Al Servei de Seguretat Viària, li correspon l’exercici de les següents funcions:

a) Millorar la seguretat viària de les carreteres amb base en l’obtenció d’informació sobre l’estat real de funcionament de la xarxa, la seua anàlisi i el seu diagnòstic i elaborar propostes de planificació i actuacions concretes per al seu desenvolupament pels òrgans competents.

b) Elaborar els informes que siguen requerits per la Direcció General sobre la situació de l’accidentalitat de la xarxa viària de la Comunitat Valenciana.

c) Aquelles altres funcions que se li encomanen en matèries de la seua competència sempre que no siguen expressament atribuïdes a uns altres serveis.

6. Al Servei de Gestió i Suport Tècnic, li correspon l’exercici de les següents funcions:

a) Programar les inversions i realitzar el seguiment de les actuacions de la Direcció General.

b) Gestionar el Catàleg Viari de la Comunitat Valenciana.

c) Gestionar la base de dades i informació amb referència geogràfica de les infraestructures públiques, les seues zones de domini i servituds i els seus elements patrimonials, així com les seues característiques funcionals.

d) Elaborar estadístiques de les seues infraestructures.

e) Formular proposades de normativa en les matèries pròpies de la Direcció General.

f) Coordinar les accions en matèria d’innovació i normativa amb les quals desenvolupen altres organismes i Administracions.

g) Coordinar amb les altres institucions les accions en matèria de Protecció Civil en tot allò que afecte les carreteres.

h) Dirigir i coordinar el Centre de Gestió i Seguretat Viària (CEGESEV).

i) Aquelles altres funcions que se li encomanen en matèries de la seua competència sempre que no siguen expressament atribuïdes a uns altres serveis.

 

**Article 8. Subdirecció General de Transport**

1. A la Subdirecció General de Transport, li correspon assessorar i donar suport i assistència tècnica a la persona titular de la Direcció General d’Obres Públiques, Transports i Mobilitat Sostenible, coordinar administrativament les relacions amb l’Autoritat del Transport Metropolità de València, amb l’Agència Valenciana de Seguretat Ferroviària i amb Ferrocarrils de la Generalitat Valenciana,  així com planificar, dirigir, controlar, coordinar i supervisar l’activitat dels serveis sota la seua dependència que es relacionen a continuació:

a) Servei de Transport Públic i Coordinació Intermodal.

b) Servei de Gestió i Ordenació del Transport.

c) Servei de Transport Ferroviari i Logística.

2. Al Servei de Transport Públic i Coordinació Intermodal, li correspon l’exercici de les següents funcions:

a) Fer els estudis necessaris per a l’establiment i manteniment de la xarxa de transport públic per carretera en la Comunitat Valenciana així com el desenvolupament de les funcions relacionades amb la promoció, control i seguiment de la mobilitat en àmbits supramunicipals, en particular metropolitans.

b) En l’àmbit de la intermodalitat, a fi de potenciar la utilització conjunta i combinada de les diferents maneres de transport, desenvolupar les actuacions que es programen en matèria d’instal·lacions d’intercanvi modal.

c) Coordinar els diversos projectes d’Integració tarifària que es plantegen, proposant les polítiques tarifaries i recursos necessaris per al seu bon funcionament.

d) Elaborar plans i propostes sobre parades, marquesines i bescanviadors per a mantenir una adequada qualitat de servei.

e) Gestionar els diferents aspectes relacionats amb l’exercici de les activitats que, amb caràcter general, afecten la política tarifària del transport en l’àmbit de les competències autonòmiques, així com de les activitats derivades de la integració tarifària.

f) Elaborar estudis i propostes tendents a millorar la coordinació entre els diferents modalitats de transport en relació amb la prestació del servei.

g) Elaborar estadístiques de transport, especialment del transport públic.

h) Aquelles altres funcions que se li encomanen en matèries de la seua competència sempre que no siguen expressament atribuïdes a uns altres serveis. Tot això sense perjudici de les funcions assignades a l’Autoritat de Transport Metropolità de València.

3. Al Servei de Gestió i Ordenació del Transport li correspon l’exercici de les següents funcions:

a) Estudiar i proposar actuacions de caràcter normatiu o reglamentari que hagen de promoure’s per part de la Direcció General en l’àmbit de la seguretat i ordenació del transport per carretera, inclòs el servei del taxi.

b) Coordinar els procediments de gestió administrativa i les atribucions dels serveis territorials de la Direcció General.

c) Impulsar els plans d’inspecció del transport per carretera, coordinant la funció inspectora a fi de garantir la unitat de criteri de la Direcció General.

d) Sense perjudici de les competències atribuïdes a uns altres serveis, la gestió i tramitació d’aquells procediments administratius que excedisquen les competències resolutives dels serveis territorials de la Direcció General.

e) Impulsar, promoure i proposar als òrgans i organismes competents accions de formació, tant del personal de l’Administració com de les empreses transportistes, en matèria de transport terrestre.

f) En l’àmbit de la coordinació administrativa, durà a terme les tasques necessàries per a garantir la coordinació amb altres Administracions públiques, Cossos de Seguretat i qualsevol altra institució pública o privada en matèria de transports.

g) Dirigir i coordinar les Juntes Arbitrals de Transport de la Comunitat Valenciana.

h) En relació amb el taxi, exercir la direcció i coordinar les actuacions que es realitzen pels Serveis Territorials de Transport en aquesta matèria.

i) Aquelles altres funcions que se li encomanen en matèries de la seua competència, sempre que no siguen expressament atribuïdes a uns altres serveis.

4. Al Servei de Transport Ferroviari i Logística, li correspon l’exercici de les següents funcions:

a) Coordinar i realitzar el seguiment de les activitats inversores de Ferrocarrils de la Generalitat Valenciana, i la gestió del seu finançament dins de les previsions dels pressupostos de la Generalitat.

b) En relació amb els organismes, departaments i serveis amb funcions relacionades amb la planificació d’infraestructures, els plans de mobilitat, els projectes i les obres, coordinar les actuacions de caràcter ferroviari que emprén la Generalitat.

c) Fer el seguiment i la coordinació amb els organismes de l’Estat i altres externs a la Generalitat en relació amb les activitats i actuacions de transport ferroviari de viatgers i mercaderies en l’àmbit de la Comunitat Valenciana.

d) Fomentar i realitzar el seguiment del compliment de la legislació vigent en matèria d’accessibilitat i mobilitat en les actuacions de caràcter ferroviari en l’àmbit de la Comunitat Valenciana.

e) En l’àmbit de la logística, elaborar les propostes relatives a la formulació del sistema logístic en la Comunitat Valenciana, i a la utilització conjunta i combinada de les diferents maneres de transport.

f) Realitzar l’estudi i seguiment de les iniciatives relatives a la normativa de la Unió Europea en l’àmbit de les Xarxes Transeuropees del Transport.

g) Aquelles altres funcions que se li encomanen en matèries de la seua competència sempre que no siguen expressament atribuïdes a uns altres serveis.

 

**Article 9. Direcció General de Ports, Aeroports i Costes**

De la Direcció General de Ports, Aeroports i Costes depén, com a unitat administrativa de nivell superior, la Subdirecció General de Ports, Aeroports i Costes.

 

**Article 10. Subdirecció General de Ports, Aeroports i Costes******[4]****

1. A la Subdirecció General de Ports, Aeroports i Costes li correspon assessorar i secundar i assistència tècnica a la persona titular de la Direcció General de Ports, Aeroports i Costes, exercir cadascuna de les funcions encomanades per la direcció general, així com planificar, dirigir, controlar, coordinar i supervisar l’activitat dels serveis sota la seua dependència que s’indiquen a continuació:

a) Servei d’Inversions

b) Servei d’Administració de Ports

c) Servei de Gestió i Serveis Portuaris

d) Servei d’Aeroports i Costes

2. Al Servei d’Inversions li correspon l’exercici de les següents funcions:

a) L’elaboració de la proposta de l’estat de despeses del programa pressupostari i de les seues modificacions, d’acord amb les directrius de la direcció general.

b) Programar i planificar les inversions de les infraestructures portuàries i aeroportuàries.

c) Desenvolupar les actuacions en infraestructures portuàries i aeroportuàries i en costes de competència de la Generalitat, d’acord amb les directrius de la Direcció General.

d) La coordinació amb altres organismes que tinguen competència en les matèries respectives. Així com proposar, gestionar i fer el seguiment dels convenis de col·laboració en matèria de competència de la direcció general, sense perjudici de les competències atribuïdes a la Sotssecretaria, d’acord amb les directrius de la Direcció General.

e) L’execució, la gestió i el control dels plans i dels programes d’actuació; la proposició de programes, projectes, obres, contractes i concessions amb inversió rellevant que desenvolupen els objectius establits per la direcció general, així com la direcció, la supervisió i la inspecció dels projectes constructius, de les obres i dels contractes de conservació d’infraestructures, d’instal·lacions portuàries i el manteniment de calats dels ports. La supervisió de les inversions derivades de les concessions.

f) La direcció de la delimitació d’espais i usos portuaris i la redacció d’estudis, plans i projectes. La direcció d’obres de nova infraestructura i dels projectes derivats de la planificació i les necessitats de la Direcció General.

g) Aquelles altres funcions que se li encomanen en matèries de la seua competència sempre que no siguen expressament atribuïdes a altres serveis.

3. Al Servei d’Administració de Ports li correspon l’exercici de les següents funcions:

a) Calcular, gestionar i liquidar totes les taxes per ús i ocupació de la zona de servei portuari i les tarifes per la prestació de serveis portuaris i elaborar la proposta de resolució dels seus recursos.

b) Tramitar els expedients de concessions i autoritzacions, així com els de disciplina portuària i les diverses propostes d’utilització i ocupació dels espais portuaris.

c) Gestionar les competències en matèria de titulacions nauticoesportives.

d) Gestionar el transport marítim entre ports de la Comunitat Valenciana.

e) Realitzar propostes normatives, instruccions i circulars, així com l’assessorament tècnic administratiu en matèria de ports als serveis de la Direcció General.

f) Aquelles altres funcions que se li encomanen en matèries de la seua competència sempre que no siguen expressament atribuïdes a altres serveis.

4. Al Servei de Gestió i Serveis Portuaris li correspon l’exercici de les següents funcions:

a) Realitzar les funcions de policia, seguretat, autoprotecció i gestió mediambiental, tant de les instal·lacions portuàries de la Generalitat com dels serveis que en elles es presten, així com reconeixement i inspecció d’aquestes.

b) Dur a terme la prestació de serveis portuaris, la recopilació i gestió de dades d’explotació, així com les relacions ordinàries amb les empreses autoritzades i concessionaris, la inspecció dels ports explotats en règim de concessió i el replanteig, el reconeixement final i la inspecció de les autoritzacions i concessions del domini públic portuari.

c) Emissió d’informes dels expedients d’autoritzacions i concessions d’inversió no rellevants, així com els de disciplina i de les diverses propostes d’utilització dels espais portuaris que corresponga tramitar al Servei d’Administració de Ports. Així mateix, l’emissió d’informes tècnics per a l’elaboració dels informes preceptius a l’Administració general de l’Estat en matèria de ports.

d) Realitzar proposta de delimitació d’espais i usos portuaris i elaborar informes relatius a les actuacions altres administracions i subjectes públics i privats que tinguen afecció al domini públic portuari.

e) Aquelles altres funcions que se li encomanen en matèries de la seua competència sempre que no siguen expressament atribuïdes a altres serveis.

5. Servei d’Aeroports i Costes li correspon l’exercici de les següents funcions:

a) Coordinar la vigilància de la zona de servitud de protecció de costes.

b) Tramitar els expedients de declaració responsable i d’autorització, la tramitació dels expedients de sanció, així com emetre informes tècnics en matèria de costes.

c) Elaborar informes relatius a les actuacions altres administracions públiques i subjectes públics i privats en el domini públic marítim-terrestre.

d) Respecte de les instal·lacions aeroportuàries de competència autonòmica, li correspon tramitar els expedients d’autoritzacions i sanció; emetre els informes tècnics en la matèria que li puguen ser sol·licitats per qualsevol administració pública o institució, així com la tramitació dels expedients derivats de la gestió de l’aeroport de Castelló.

e) Aquelles altres funcions que se li encomanen en matèries de la seua competència sempre que no siguen expressament atribuïdes a altres serveis.

 

 

CAPÍTOL III  
 Sotssecretaria

 

**Article 11. Sotssecretaria**

De la Sotssecretaria depenen les següents unitats administratives de nivell superior:

1. Secretaria General Administrativa.

2. Subdirecció General del Gabinet Tècnic.

 

**Article 12. Secretaria General administrativa******[5]****

1. A la Secretaria General Administrativa correspon, amb la màxima jerarquia del nivell administratiu, donar suport directament a la persona titular de la Sotssecretaria i, sota la seua autoritat, exercir la direcció, coordinació i supervisió dels serveis generals de la Conselleria, de conformitat amb el que s’estableix en l’article 73.2 de la Llei 5/1983, del Consell.

La Secretaria General Administrativa s’estructura en els serveis següents:

a) Servei de Gestió Econòmica i Pressupostària

b) Servei de Personal

c) Servei de Coordinació i Suport Tècnic

d) Servei de Contractació

e) Servei de Supervisió de Projectes i Coordinació Tècnica

f) Servei d’Organització, Transparència i Protecció de Dades

g) Servei d’Expropiacions i Gestió Patrimonial

2. Al Servei de Gestió Econòmica i Pressupostària, li correspon l’exercici de les següents funcions:

a) E laborar l’avantprojecte de pressupostos de la Conselleria.

b) Controlar i fer el seguiment de l’execució pressupostària i les seues modificacions, així com la gestió econòmica d’ingressos i despeses en general.

c) Elaborar la informació economicopressupostària necessària per a la gestió de tots els òrgans de la Conselleria.

d) Les funcions d’avaluació, anàlisi i elaboració d’informes sobre inversions i despeses en general.

e) Coordinar i far el seguiment de les diferents caixes pagadores de la Conselleria, així com la comptabilització dels comptes justificats dels fons de caixa fixa gestionats pels centres directius de la Conselleria.

f) Coordinar i elaborar la informació econòmica que sol·liciten la Sindicatura de Comptes, la Intervenció General o uns altres òrgans superiors o de control.

g) Tramitar i efectuar les gestions encaminades a acomplir escaientment l’execució de sentències i altres resolucions judicials, que condemnen al pagament de quantitat líquida.

h) Impulsar i fer el seguiment de tots els expedients de la Conselleria que comporten despesa, i tramitar aquells que no siguen de competència seua a unes altres dependències.

i) Qualsevol altra que li encomane la Secretària General Administrativa, en relació amb les matèries que són pròpies d’aquesta.

3. Al Servei de Personal, li correspon l’exercici de les següents funcions:

a) Gestionar la incorporació, el cessament i els canvis d’adscripció de tot el personal de la Conselleria.

b) Elaborar les propostes de modificació que afecten les relacions de llocs de treball, així com els plans anuals d’actuació en matèria de personal.

c) Impulsar, tramitar i fer el seguiment de tots els expedients en matèria de personal, com ara situacions administratives, jubilacions, permisos, llicències, compatibilitats, triennis, grau personal, carrera professional, reconeixement de serveis previs i avaluació de riscos laborals, així com l’elaboració dels informes i de les propostes de resolució que siguen procedents.

d) Tramitar les propostes de classificació de llocs de treball.

e) Dur a terme  la incoació, instrucció i proposta de resolució d’expedients disciplinaris.

f) Tramitar els recursos en matèria de personal i procediments disciplinaris.

g) Proposar i tramitar la provisió de llocs de treball.

h) Conservar i custodiar els expedients de personal.

i) Tramitar les vacances, llicències i permisos, i realitzar el seguiment del control horari.

j) Tramitar els processos d’incapacitat temporal, accidents de treball, altes i baixes en Seguretat Social.

k) Gestionar les despeses de personal i la tramitació d’incidències de nòmina.

l) Qualsevol altra que li encomane la Secretaria General Administrativa, en relació amb les matèries que són pròpies d’aquesta.

4. Al Servei de Coordinació i Suport Tècnic, li correspon l’exercici de les següents funcions:

a) Tramitar els assumptes que s’hagen d’elevar a la Comissió de Secretaris Autonòmics i Sotssecretaris, així com al Consell, per a la seua aprovació o coneixement, el trasllat dels seus acords i la custòdia de les certificacions d’aquests.

b) Coordinar, supervisar i impulsar la tramitació de convenis de col·laboració i acords de cooperació a subscriure per la Conselleria.

c) Coordinar i harmonitzar l’elaboració de legislació sectorial i impulsar les disposicions i projectes normatius de la Conselleria.

d) Tramitar els procediments de responsabilitat patrimonial que competisquen a la Conselleria.

e) Elaborar informes de textos normatius provinents d’altres conselleries.

f) Elaborar informes tecnicojurídics relatius a l’activitat competencial de la Conselleria.

g) Gestionar, controlar i supervisar els serveis generals i les dependències comuns, així com el règim interior i el manteniment dels diferents edificis i instal·lacions i altres béns de similar naturalesa adscrits a la Conselleria.

h) L’adopció de les mesures conduents a la racionalització d’usos i consums de mitjans materials i instal·lacions.

i) La supervisió i coordinació del parc mòbil, inclòs el manteniment dels vehicles adscrits a la Conselleria, sense perjudici de les competències que tinga atribuïdes la Conselleria competent en aquesta matèria.

j) Gestió de les adquisicions de tipus general necessari per al normal funcionament del departament.

k) Tramitació i seguiment dels expedients de compres centralitzades.

l) Organitzar i coordinar al personal subaltern i auxiliars de serveis.

m) Qualsevol altra que li encomane la Secretaria General Administrativa, en relació amb les matèries que són pròpies d’aquesta.

5. Al Servei de Contractació correspon l’exercici de les funcions següents:

a) Gestionar i tramitar els expedients de contractació administrativa; la confecció de plecs de condicions, fiances i documents contractuals.

b) L’elaboració d’informes i propostes de resolució i altres incidències que es deriven dels contractes.

c) Qualsevol altra que li encomane la Secretaria General Administrativa en relació amb les matèries que li són pròpies.

6. Al Servei de Supervisió de Projectes i Coordinació Tècnica li correspon l’exercici de les següents funcions:

a) Verificar que s’han tingut en compte les disposicions de caràcter legal o reglamentari, així com la normativa tècnica que resulte aplicable a cadascun dels tipus d’avantprojectes i projectes d’obra, la supervisió de la qual exigisca la legislació vigent.

b) Examinar que els preus dels materials i de les unitats d’obra són els adequats per a l’execució del contracte d’obres.

c) Elaborar i mantenir les bases de preus d’unitats d’obra, de normativa tècnica, així com el desenvolupament i manteniment de les bases amb referència geogràfica de projectes d’obres i manteniment d’instal·lacions.

d) Proposar a l’òrgan de contractació criteris i orientacions de caràcter tècnic per a la seua inclusió, en el seu cas, en la circular, norma o instrucció corresponent.

e) En general, les funcions relatives a projectes i obres, establides en la legislació de contractes del sector públic, i unes altres que se li encomanen en matèries de la seua competència, sempre que no siguen atribuïdes a uns altres serveis; i també exercitar aquestes funcions per a altres òrgans de la Generalitat quan així es determine.

f) Qualsevol altra que li encomane la Secretaria General Administrativa, en relació amb les matèries que són pròpies d’aquesta.

7. Al Servei d’Organització, Transparència i Protecció de Dades li correspon l’exercici de les següents funcions:

a) Dur a terme l’estudi dels procediments per a la simplificació, informatització i millora de la tramitació administrativa, de l’estructura i dels mètodes de treball; l’elaboració de propostes i implantació de millores de processos i tasques administratives, així com dels instruments de gestió.

b) Realitzar el disseny i la normalització d’impresos.

c) Gestionar el registre general de documents i la informació al públic.

d) Impulsar l’administració electrònica i la coordinació de projectes tecnològics, sense perjudici de les competències que en aquesta matèria puguen correspondre a la Conselleria competent en matèria de tecnologies de la informació i accions de millora de la qualitat.

e) Exercir les funcions relatives a la logística de les comunicacions, comprenent la gestió del servei de valises i la gestió i les relacions amb el servei de correus.

f) Elaborar estudis i anàlisis prèvies a la informatització dels procediments.

g) Coordinar el manteniment de continguts de les pàgines Intranet i web de la Conselleria.

h) Exercir les funcions relatives a transparència i accés a la informació pública.

i) Tramitar les queixes i els suggeriments que afecten les matèries que són pròpies d’aquesta.

j) Coordinar i vetlar pel compliment, en l’àmbit de la Conselleria, de la normativa en matèria de protecció de dades i de la seguretat de la informació, sense perjudici de les funcions del delegat o delegada de protecció de dades i de l’òrgan competent en matèria de tecnologies de la informació.

k) Qualsevol altra que li encomane la Secretaria General Administrativa, en relació amb les matèries que són pròpies d’aquesta.

8. Al Servei d’Expropiacions i Gestió Patrimonial correspon l’exercici de les funcions següents:

a) Gestionar i tramitar els expedients d’expropiació forçosa.

b) L’estudi, el control i la gestió patrimonial dels béns mobles i immobles de la Conselleria.

c) Qualsevol altra que li encomane la Secretaria General Administrativa en relació amb les matèries que li són pròpies.

 

**Article 13. La Subdirecció General del Gabinet Tècnic**

1. Depenent funcionalment de la persona titular de la Conselleria i orgànicament de la Sotssecretaria, a la Subdirecció General del Gabinet Tècnic, li corresponen les funcions concernents a assessorament tècnic, informes, estudis, documentació i seguiment parlamentari.

El gabinet tècnic exercirà, com a Unitat d’Igualtat de la Conselleria, amb caràcter transversal i en coordinació amb la Direcció General de l’Institut Valencià de la Dona, les següents funcions:

a) Vetlar per l’aplicació efectiva del principi d’igualtat de dones i homes.

b) Realitzar el seguiment, avaluació i desenrotllament del grau de compliment de la normativa vigent en matèria d’igualtat de dones i homes.

c) Assessorar en l’elaboració d’informes sobre impacte per raó de gènere.

d) Supervisar i proposar mesures per a la incorporació de la perspectiva de gènere en qualsevol actuació que es duga a terme en l’àmbit de les competències de la conselleria, així com analitzar els resultats que la seua realització ha tingut respecte a la igualtat.

e) Fomentar i assegurar l’ús de llenguatge no sexista i no discriminatori en els documents i informes elaborats en la conselleria.

f) Assistir tècnicament en l’elaboració de la publicitat institucional promoguda des de la conselleria de manera que aquesta transmeta valors positius i igualitaris, evitant estereotips de gènere.

g) Supervisar i proposar mesures per a la incorporació de la perspectiva de gènere en l’elaboració dels pressupostos.

h) Demanar la informació estadística generada per l’activitat de la conselleria i assessorar en relació amb la seua elaboració, a més de realitzar l’anàlisi, seguiment i control, des de la perspectiva de gènere, de les estadístiques oficials relacionades amb el seu àmbit competencial.

i) Promoure l’elaboració d’estudis d’investigació i informes tècnics de diagnòstic de la situació de les dones en relació amb les àrees d’activitat del departament, amb la finalitat de detectar i corregir possibles situacions de desigualtat de dones i homes.

j) Assessorar en l’elaboració de plans d’igualtat, col·laborar en la seua avaluació i proposar l’adopció de mesures correctores.

k) Impulsar la formació i sensibilització del personal del departament en relació amb l’abast i significat del principi d’igualtat d’oportunitats de dones i homes, per mitjà de la formulació de propostes d’accions formatives a la Direcció General de l’Institut Valencià de les Dones.

l) Promoure i impulsar el desenvolupament de mesures de coresponsabilitat i conciliació de la vida personal, laboral i familiar que s’adopten des de la conselleria amb competències en funció pública.

m) Impulsar i proposar mesures específiques dirigides a corregir situacions de desigualtat social que afecten especialment a dones en exclusió social, víctimes de violència o que pateixen discriminació múltiple.

2. La Subdirecció General del Gabinet Tècnic s’estructura en els següents serveis:

a) Servei d’Informes i Activitat Parlamentària.

b) Servei de Documentació, Publicacions i Estadística Departamental.

c) Servei de Planificació i Suport Tècnic de Finançament Europeu.

3. Al Servei d’Informes i Activitat Parlamentària, li correspon l’exercici de les següents funcions:

a) Assessorar, conformement amb criteris de competència tècnica i des d’una perspectiva pluridisciplinària, la persona titular de la Conselleria..

b) Elaborar i analitzar la informació i documentació sobre les matèries pròpies de la Conselleria.

c) Preparar informes, estudis tècnics i memòries necessàries de les matèries pròpies de la Conselleria.

d) Proposar i tramitar les actuacions de la Conselleria relacionades amb l’activitat parlamentària.

e) Aquelles altres funcions que se li encomanen en matèries de la seua competència sempre que no siguen expressament atribuïdes a uns altres serveis.

4. Al Servei de Documentació, Publicacions i Estadística Departamental, li correspon l’exercici de les següents funcions:

a) Gestionar les bases de dades documentals d’interés per a la Conselleria.

b) Col·laborar en el tractament, l’organització i la recuperació de la documentació rellevant per al desenvolupament de les funcions d’assessorament corresponents a la Subdirecció General.

c) Proposar i elaborar publicacions i estadístiques en matèries pròpies de la Conselleria.

d) Gestionar de l’emmagatzematge dels documents i dades de la Conselleria, així com el seu Arxiu general.

e) Aquelles altres funcions que se li encomanen en matèries de la seua competència sempre que no siguen expressament atribuïdes a uns altres serveis.

5. Al Servei de Planificació i Suport Tècnic de Finançament Europeu, li correspon l’exercici de les següents funcions:

a) Identificar les necessitats de finançament extern de les inversions de la Conselleria.

b) Col·laborar amb la Direcció General de Fons Europeus en la planificació de les actuacions de la Conselleria de Política Territorial susceptibles de rebre finançament de fons europeus.

c) El coneixement, la difusió i l’assessorament que permeten la participació i/o el posicionament de la conselleria en programes, iniciatives, estratègies, plans, projectes o accions, considerades rellevants des de la perspectiva del finançament amb origen a la Unió Europea, i la seua  col·laboració amb la Direcció de Fons Europeus.

d) Assessorar en les matèries pròpies de la Conselleria sobre les iniciatives de Cooperació Europea i la possible participació en alguna d’aquestes.

e) Exercir les funcions de coordinació amb les direccions generals, per a l’estudi i preparació de la documentació amb vista a la participació de la Conselleria en els processos vinculats amb el finançament europeu com ara dictàmens, esmenes, consultes públiques i enquestes d’interés per a la Conselleria.

f) Realitzar el control i seguiment dels ingressos procedents de fons comunitaris i la seua incidència en el pressupost de la Conselleria.

g) Establir en col·laboració amb la Direcció de Fons Europeus, objectius i períodes per a la captació de recursos europeus i balanç dels obtinguts.

h) Aquelles altres funcions que se li encomanen en matèries de la seua competència sempre que no siguen expressament atribuïdes a uns altres serveis.

 

 

TÍTOL II  
 L’organització territorial

 

**Article 14. Organització territorial**

1. Com a expressió del principi de desconcentració administrativa, la Conselleria de Política Territorial, Obres Públiques i Mobilitat s’organitza territorialment en serveis centrals, que estenen la seua competència a tot l’àmbit de la Comunitat Valenciana i direccions territorials, amb competències d’àmbit provincial.

2. En cadascuna de les capitals de província d’Alacant, Castelló i València existirà una direcció territorial de la Conselleria de Política Territorial, Obres Públiques i Mobilitat, amb rang de subdirecció general, que actuen sota la dependència orgànica de la sotssecretaria i amb competència en el territori de la respectiva província.

3. Funcionalment, les direccions territorials depenen de cada centre directiu de la Conselleria de Política Territorial, Obres Públiques i Mobilitat, segons l’índole de la matèria a què en cada cas es referisca la corresponent actuació administrativa. A aquest efecte, els esmentats centres directius establiran els criteris i directrius necessaris.

 

**Article 15. Titulars de les direccions territorials**

1. Al capdavant de cadascuna de les direccions territorials existirà un director o directora territorial, nomenat per la persona titular de la Conselleria, amb caràcter de representant permanent d’aquesta en el seu respectiu territori.

2. Als titulars de les direccions territorials els correspon la direcció de tots els serveis, programes i activitats que desenvolupen les unitats i els centres dependents o integrats en la direcció territorial així com vetlar per l’adequat desenvolupament de les funcions pròpies de la Conselleria de Política Territorial, Obres Públiques i Mobilitat en el seu àmbit territorial, mentre no siguen específicament atribuïdes a uns altres òrgans de l’Administració.

 

**Article 16. Estructura**

Per al desenvolupament de les seues funcions, les direccions territorials s’estructuren en:

1. Servei Territorial d’Obres Públiques, al qual correspon l’exercici de les següents funcions:

a) Dur a terme la redacció de projectes, així com la gestió, construcció i control de les obres que se’ls encomane en matèria d’infraestructures públiques.

b) Realitzar el manteniment, la conservació i la vigilància de la xarxa de carreteres autonòmica i de les seues instal·lacions i elements patrimonials annexos.

c) Gestionar el parc de vehicles, tallers, laboratoris i altres instal·lacions.

d) Realitzar els treballs relatius a la defensa de les carreteres en situacions d’emergència o extraordinàries.

e) Elaborar les propostes d’autorització i llicències la resolució de les quals siga competència de la Direcció General d’Obres Públiques, Transport i Mobilitat, en relació amb les activitats que es desenvolupen en la carretera i en les seues zones d’afecció.

f) Realitzar el manteniment, conservació i vigilància de la resta d’infraestructures públiques i de les seues instal·lacions i elements patrimonials annexos que no estiguen encomanats expressament a uns altres serveis o entitats, com ara la xarxa de transport públic o les vies verdes.

g) Dur a terme la concertació amb altres Administracions i entitats per al desenvolupament de cada actuació, i implementació dels procediments tendents a la seua conclusió amb els millors nivells possibles d’eficiència i qualitat.

h) Impulsar i fer el seguiment de les relacions amb altres ens o òrgans de la Generalitat o d’altres Administracions en desenvolupament d’acords, convenis, encàrrecs o altres instruments de col·laboració en matèria d’execució de les actuacions.

i) Dur a terme les actuacions derivades de l’exercici de les funcions d’inspecció, seguiment i control de les concessions d’obra pública.

j) Aquelles altres funcions que se li encomanen en matèries de la seua competència sempre que no siguen expressament atribuïdes a uns altres serveis.

2. Servei Territorial de Transport, al qual correspon l’exercici de les següents funcions:

a) Dur a terme les actuacions derivades de l’exercici de les funcions de control del transport per carretera comprovant el compliment dels requisits, legalment i reglamentàriament establits, per a l’accés a la professió de transportista i per al desenvolupament de l’activitat del transport en les diferents modalitats.

b) Realitzar les propostes de resolució sobre l’atorgament, visat, suspensió, revocació i rehabilitació de les autoritzacions del transport per carretera i de les activitats auxiliars i complementàries a aquest, així com dur a terme les actuacions d’inspecció que corresponguen en execució dels Plans d’Inspecció d’àmbit nacional i autonòmic en matèria de transport per carretera.

c) Exercir les funcions de direcció d’aquests serveis que la llei estableix  en relació amb els serveis públics de transport.

d) Dur a terme la incoació i instrucció dels procediments sancionadors en matèria de transport per carretera.

e) En relació amb el servei de taxi, dur a terme la gestió de les funcions administratives atribuïdes per la normativa que regule el sector del taxi a la Comunitat Valenciana.

f) Aquelles altres funcions que s’encomanen en matèries de la seua competència, sempre que no siguen expressament atribuïdes a altres òrgans administratius.

3. Servei Territorial d’Urbanisme, al qual correspon l’exercici de les següents funcions:

a) Tramitar els assumptes que hi ha de sotmetre a consideració de la Comissió Informativa d’urbanisme, que assumeix les funcions de comissió informativa de coordinació, i de la Comissió Territorial d’Urbanisme.

b) Realitzar el seguiment i el control del planejament i gestió urbanística, així com dels instruments d’ordenació.

c) Ocupar la Secretaria permanent de la corresponent comissió territorial d’urbanisme.

d) Assistir i assessorar tècnica i jurídicament a la Direcció General així com emetre informes en matèries pròpies segons el seu àmbit territorial.

e) Informar les consultes urbanístiques referides a l’aplicació dels plans municipals, que no siguen  d’aplicació general de la normativa urbanística.

f) Gestionar els registres d’entitats urbanístiques anteriors a la LOTUP: Registre de Programes d’Actuació Integrada, Registre d’Agrupacions d’Interés Urbanístic i Registre d’Entitats Urbanístiques de Conservació.

g) I aquelles altres funcions que se li encomanen en matèria de la seua competència, sempre que no estiguen expressament atribuïdes a altres serveis.

 

 

DISPOSICIONS TRANSITÒRIES

 

**Primera. Règim transitori de les unitats i llocs de treball**

Els diferents centres directius gestionaran els crèdits relatius a les competències que els han sigut atribuïdes per la present Ordre.

Al mateix temps, les unitats i llocs de treball de nivell administratiu configurades d’acord amb l’anterior estructura de conselleries del Consell i els corresponents reglaments orgànics i funcionals continuaran subsistents, retribuïts amb càrrec als mateixos crèdits pressupostaris amb els quals ho eren fins al moment, i donant el suport administratiu en relació amb aquells assumptes i expedients que els corresponguen en les matèries que anaven gestionant amb anterioritat a l’entrada en vigor de la present Ordre, sense perjudici de la competència per a resoldre dels òrgans als quals els ha sigut atribuïda.

Tot això es mantindrà fins que es duguen a terme les modificacions pressupostàries derivades del present reglament, així com les actuacions que procedisquen sobre els esmentats llocs de treball en el marc de la vigent normativa en matèria de funció pública per a l’adequació de la nova estructura orgànica i sense perjudici que, posteriorment, siguen aprovades les relacions de llocs de treball adaptades a aquesta. Així mateix, des del moment de l’entrada en vigor de la present Ordre, i sense perjudici de tot això, es podran produir els canvis d’adscripció d’unitats administratives que siga procedent, de conformitat amb la reorganització efectuada.

 

**Segona. De les funcions de l****’Ag****ència de Seguretat Ferrovi****ària fins a la seua constituci****ó**

Fins a la total operativitat de l’Agència Valenciana de Seguretat Ferroviària i el desenvolupament normatiu de la Llei de seguretat ferroviària, els assumptes i expedients que corresponguen a les matèries atribuïdes a l’Agència continuaran tramitant-los la Subdirecció General de Transports.

 

**Tercera. De les funcions de l****’Ag****ència de Protecci****ó del Territori fins a la seua constituci****ó**

Fins a la total operativitat de l’Agència Valenciana de Protecció del Territori, els assumptes i expedients que corresponguen a les matèries atribuïdes a l’Agència continuaran tramitant-los la Subdirecció General d’Urbanisme.

 

 

DISPOSICIÓ FINAL

 

**Única. Entrada en vigor**

La present Ordre entrarà en vigor l’endemà de la seua publicació en el *Diari Oficial de la Generalitat Valenciana*.

 

 

València, 16 de març de 2021

 

El conseller de Política Territorial,   
 Obres Públiques i Mobilitat,  
 ARCADI ESPAÑA GARCIA 

PREÀMBUL

---

****[1]****L’article 2 es modifica per l’article únic de l’[**Ordre 1/2022, de 28 de gener, de la Conselleria de Política Territorial, Obres Públiques i Mobilitat**](https://dogv.gva.es/va/eli/es-vc/o/2022/01/28/1/), per la qual es modifica l'Ordre 2/2021, de 16 de març, de la Conselleria de Política Territorial, Obres Públiques i Mobilitat, de desplegament del Decret 177/2020, de 30 d'octubre, del Consell, d'aprovació del Reglament orgànic i funcional de la Conselleria de la Política Territorial, Obres Públiques i Mobilitat (DOGV núm. 9268 de 01.02.2022).

****[2]****L’article 3 es modifica per l’article únic de l’[**Ordre 2/2023, de 29 de març, de la Conselleria de Política Territorial, Obres Públiques i Mobilitat**](https://dogv.gva.es/va/eli/es-vc/o/2023/03/28/2/), per la qual es modifica l'Ordre 2/2021, de 16 de març, de la Conselleria de Política Territorial, Obres Públiques i Mobilitat, de desplegament del Decret 177/2020, de 30 d'octubre, del Consell, d'aprovació del Reglament orgànic i funcional de la Conselleria de Política Territorial, Obres Públiques i Mobilitat (DOGV núm. 9570 de 06.04.2023).

****[3]****L’article 3 bis es modifica per l’article únic de l’[**Ordre 2/2023, de 29 de març, de la Conselleria de Política Territorial, Obres Públiques i Mobilitat**](https://dogv.gva.es/va/eli/es-vc/o/2023/03/28/2/).

****[4]****L’article 10 es modifica per l’article únic de l’[**Ordre 5/2023, de 19 de maig, de la Conselleria de Política Territorial, Obres Públiques i Mobilitat**](https://dogv.gva.es/va/eli/es-vc/o/2023/05/19/5/), per la qual es modifica l'Ordre 2/2021, de 16 de març, de la Conselleria de Política Territorial, Obres Públiques i Mobilitat, de desplegament del Decret 177/2020, de 30 d'octubre, del Consell, d'aprovació del Reglament orgànic i funcional de la Conselleria de Política Territorial, Obres Públiques i Mobilitat (DOGV núm. 9602 de 24.05.2023).

****[5]****Els apartats 1 i 5 de l’article 12 es modifiquen i l’apartat 8 s’afig, per l’article únic de l’[**Ordre 1/2022, de 28 de gener, de la Conselleria de Política Territorial, Obres Públiques i Mobilitat**](https://dogv.gva.es/va/eli/es-vc/o/2022/01/28/1/).


Còpia Permalink ELI